পুতিনের জন্য বোমা ব্যবসা খুবই খারাপ উদাহরণ। বোমা ব্যবসায় না নামলেও পুতিনের দিন যাবে। কেননা, পুতিনের মূল শক্তি রুশ জনগণ। তাদের সোভিয়েত অভিজ্ঞতা আছে। দ্বিতীয় বিশ্বযুদ্ধের ক্ষত তাদের এখনও শুকায়নি। পুতিন যত বিজয় উৎসব করুক না কেন যার জ্বালা সে ঠিকই বুঝছে। যুদ্ধ চাই না শান্তি চাইÑ এমন কথাবার্তা সাধারণ মানুষেরা বলাবলি করে। ইউরোপ যুদ্ধ চায় না। কিন্তু ইউরোপের বনেদী ধনতন্ত্রীরা মুনাফা চায়। তারা অস্ত্র ব্যবসায় জড়িত। কয়েকটি দেশ খুবই উন্নতমানের যুদ্ধাস্ত্র তৈরি করতে পারে। কিন্তু বেচাবিক্রি খুবই কম। এখন যদি পারমাণবিক যুদ্ধের আগাম তৎপরতা শুরু হয়, তবে ওইসব উন্নতমানের অস্ত্রশস্ত্র বিক্রি করেও লাভবান হওয়া যাবে। যেমন ভারত বিশেষজাতীয় বিমান কেনার অর্ডার দিয়েছে। শুধুমাত্র ভারতই নয়, সবাই গোপনে কিংবা প্রকাশ্যে কেনাবেচায় জড়িত হয়েছে। সা¤্রাজ্যবাদী ও বনেদী ধনতন্ত্রীদের লোভ-লালসাকে প্রতিরোধ করার একমাত্র উপায় যুদ্ধের দামামা থামিয়ে দেওয়া। সেটা সম্ভব হতে পারে কেবলমাত্র পুতিনের সহযোগিতায়। কিন্তু পুতিন পারমাণবিক কূটনীতি ত্যাগ করে পারমাণবিক যুদ্ধে নেমেছে। তার দেশের বড় ব্যবসায়ীরাও এটাই চায়। কিন্তু সাধারণ মানুষ চায় না। তৃতীয় বিশ্বের সাধারণ মানুষের কথা ভেবে, তার দেশের সাধারণ মানুষের কথা ভেবে পুতিনের উচিত হবে পারমাণবিক অস্ত্রবিরোধী আন্দোলন করা। জোট নিরপেক্ষ আন্দোলনের মতো সারা বিশ্বকে একত্র করা সম্ভব হলে অবশ্যই যুদ্ধ এড়ানো যাবে।